
Бүген Россия Федерациясе Премьер-министры Дмитрий Медведев Татарстан Республикасы Президенты Рөстәм Миңнехановка II дәрәҗәдәге Столыпин П.А. медален тапшырды. Тантаналы чара Казанда РФ Президенты каршындагы Россия икътисадын модернизацияләү һәм инновацион үсешен буенча советы президиумы утырышы кысаларында узды.

Әлеге дәүләт бүләге Рөстәм Миңнехановка "илнең социаль-икътисадый үсешенең стратегик мәсьәләләрен хәл итүдәге казанышлары һәм күп еллык фидакяр хезәмәте өчен" тапшырылды.

Россия Федерациясе Хөкүмәте Рәисе Дмитрий Медведев 2017 елның 1 мартында боерыкны имзалады.
Дәүләт хакимияте һәм җирле үзидарә органнарының бердәм "Рәсми Татарстан" порталы